钦定古今图书集成/明伦汇编/氏族典/第061卷 > 《廖用贤尚友录》 > 余珊
## 钦定古今图书集成/明伦汇编/氏族典/第061卷 > 《廖用贤尚友录》 > 余珊

按《明外史余珊传》：“珊字德辉，桐城人。正德三年进士，
授行人，擢御史，巡盐长芦。发中官奸利事，为所诬，械
系诏狱，谪安陆州判官，移知沣州。世宗立，擢江西佥
事，迁四川副使，备兵威茂。嘉靖四年，应诏陈十渐言，
最剀切，帝不能用。珊律己清严，居官有威惠。外艰归，
服阕，以故官莅广东，终四川按察使。”